สวัสดีค่ะ ขอสอบถามเรื่องประจำเดือนนะคะ ปกติแล้วจะเป็นประจำเดือน7วัน รอบประจำเดือนอยู่ที่26-28วันค่ะ มีลิ่มเลือด นานๆทีปวดท้อง(ปีนึงปวดท้องประจำเดือน1-2ครั้ง) แต่ช่วง3เดือนมานี้มีการเปลี่ยนแปลงที่ไม่ค่อยสบายใจคือ บางเดือนเป็นประจำเดือนมากกว่า7วัน (10-12วัน) จะมามากปกติในวันแรก วันที่2และวันถัดไปปริมาณเลือดจะน้อยลงเรื่อยๆจนน้อยมาก มีลิ่มเลือดเหมือนเดิม เพิ่มเติมมีอาการปวดท้องนิดหน่อยช่วงวันแรกค่ะ รอบเดือนเลื่อนไปเป็น30วัน แต่รอบล่าสุด23วันก็มีประจำเดือนแล้วค่ะ เบื้องต้นเคยตรวจเจอเชื้อราในช่องคลอด เป็นมาแล้วประมาณ5เดือน ยังรักษาไม่หายขาดค่ะ เดือนแรกที่ผิดปกติเป็นประจำเดือน12วัน มีการใช้ยาเหน็บช่องคลอดระหว่างเป็นประจำเดือนค่ะ เดือนที่2 ปกติ7วัน ไม่มีการใช้ยาเหน็บตอนเป็นประจำเดือน เดือนที่3 ผิดปกติเป็นประจำเดือน10วัน ไม่มีการใช้ยาเหน็บค่ะ ชื่อยา GYNECON อยากสอบถามเบื้องต้นค่ะว่าประจำเดือนแบบนี้มันผิดปกติมั้ยคะ
สวัสดีค่ะ ประจำเดือนปกตินั้นควรจะมาแค่ประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการมีเลือดประจำเดือนที่มาเกิน 7 วันนั้น จัดว่าเป็นความผิดปกติค่ะ สาเหตุที่เกิดขึ้นได้บ่อยเช่น เนื้องอกมดลูก การติดเชื้อที่ปากมดลูกหรือมดลูก การมีเนื้องอกที่ปากมดลูก อวัยวะภายในอุ้งเชิงกรานอักเสบ มีภาวะเลือดออกง่ายหรือหยุดยากซึ่งเป็นภาวะที่ไม่ปกติ แม้ว่าจะไม่ได้มามากทุกรอบเดือน ถ้ามานานถึง 12 วัน ควรไปพบแพทย์เพื่อตรวจหาสาเหตุที่แน่ชัด อาจจะเป็นสูตินรีแพทย์เพื่อตรวจภายใน หรือทำอัลตราซาวน์หน้าท้องตรงมดลูกหรือรังไข่เพื่อหาความผิดปกติต่อไป ในเบื้องต้นไม่ควรซื้อยาปรับฮอร์โมนใดๆมาใช้เอง เพราะอาจทำให้เกิดการสับสนต่อการให้การวินิจฉัยได้ งดการมีเพศสัมพันธ์ไปก่อน ถ้าเลือดออกมาเป็นลิ่มเลือดมาก จนซีด เพลีย ปวดท้องมากร่วมด้วย ควรรีบไปพบแพทย์